./data/phi0474/phi003/phi0474.phi003.perseus-lat2.xml
M. Tullius Cicero
Piso, quis quem				fraudasse dicatur  Roscius Fannium! quid est hoc? probus improbum, pudens				impudentem, periurum castus, callidum imperitus, liberalis avidum?					incredibile est  quem ad modum, si Fannius Roscium				fraudasse diceretur, utrumque ex utriusque persona veri simile videretur, et Fannium				per malitiam fecisse et Roscium per imprudentiam deceptum esse, sic, cum Roscius				Fannium fraudasse arguatur, utrumque incredibile est, et Roscium quicquam per				avaritiam appetisse et Fannium quicquam per bonitatem amisisse